ສຫລ ​ງົດ​ການ​​ຊ່ວຍ​ເຫຼືອ ຊົ່ວຄາວ ແກ່ກ​ອງທັບ ​ໂຊ​ມາ​ເລຍ ຍ້ອນບັນຫາ ສໍ້ລາດບັງຫຼວງ
ການ​ງົດ​ ການ​ໃຫ້​ຄວາມ​ຊ່ວຍ​ເຫລືອ​ດັ່ງກ່າວ ​ແມ່ນ​ສະທ້ອນ​ໃຫ້​ເຫັນ ​​ເຖິງ​ການ​ຂາດ​ ຄວາມ​ສາມາດ ຄັ້ງ​ແລ້ວຄັ້ງ​ເລົ່າ ຂອງກ​ອງທັບ​ໂຊ​ມາ​ເລຍ ​ໃນ​ການຄຸ້ມ​ຄອງ ​ເຄື່ອງ​ຊ່ວຍ​ເຫລືອ ​ເຊັ່ນ​ອາຫານ, ​ນໍ້າມັນເຊື້ອ​ໄຟ ​ແລະອາວຸດ.
ສະຫະລັດໄດ້ຢຸດໃຫ້ການຊ່ວຍເຫລືອ ແກ່ສ່ວນໃຫຍ່ຂອງກໍາລັງປະກອບອາວຸດໂຊມາ ເລຍຍ້ອນເປັນຫ່ວງກ່ຽວກັບບັນຫາສໍ້ລາດບັງຫລວງ, ເຈົ້າໜ້າທີ່ສະຫະລັດຄົນນຶ່ງໄດ້ ຢືນຢັນຕໍ່ວີໂອເອ ໃນວັນພະຫັດວານນີ້ ການງົດການໃຫ້ຄວາມຊ່ວຍເຫລືອດັ່ງກ່າວ ແມ່ນສະທ້ອນໃຫ້ເຫັນເຖິງການຂາດ ຄວາມສາມາດຄັ້ງແລ້ວ ຄັ້ງເລົ່າຂອງກອງທັບໂຊມາເລຍ ໃນການຄຸ້ມຄອງເຄື່ອງຊ່ວຍ ເຫລືອ ເຊັ່ນອາຫານ, ນໍ້າມັນເຊື້ອໄຟ ແລະອາວຸດ ເປັນຕົ້ນ ເຈົ້າໜ້າທີ່ກະຊວງການຕ່າງປະເທດເວົ້າວ່າ ມີ "ການໂຈະ" ການໃຫ້ຄວາມຊ່ວຍເຫລືອ ດັ່ງກ່າວ “ກໍເພື່ອຮັບປະກັນວ່າ ເຄື່ອງຊ່ວຍເຫລືອຈາກສະຫະລັດ ຖືກນໍາໄປໃຊ້ຢ່າງມີ ປະສິດທິຜົນ ແລະຖືກຈຸດປະສົງ " ເຈົ້າໜ້າທີ່ດັ່ງກ່າວເວົ້າເພີ້ມອີກວ່າ ສໍາລັບສະມາຊິກຂອງກໍາລັງປ້ອງກັນຄວາມສະຫງົບ ຂອງໂຊມາເລຍ ທີ່ຕໍ່ສູ້ກັບພວກ ອາລ໌-ຊາແບັບ (al-Shabab) ຢ່າງຂັງຂັນ ແລະໄດ້ຮັບ ການຝຶກຈາກສະຫະລັດ ຫລື ພາກສ່ວນທີສາມນັ້ນ ຍັງສືບຕໍ່ໄດ້ຮັບການຊ່ວຍເຫລືອຢ່າງ ເໝາະສົມ ທ່ານນາງກ່າວວ່າ ລັດຖະບານໂຊມາເລຍຕົກລົງທີ່ຈະສ້າງລະບຽບການດ້ານຄວາມຮັບ ຜິດຊອບໃໝ່ ໃຫ້ຖືກຕາມມາດຕະຖານຂອງສະຫະລັດ ເພື່ອເຮັດໃຫ້ໜ່ວຍກໍາລັງປ້ອງກັນ ຄວາມສະຫງົບໜ່ວຍອື່ນ ຂອງໂຊມາເລຍໄດ້ຮັບການຊ່ວຍເຫລືອຢ່າງ “ມີຄວາມໂປ່ງໃສ” ເຈົ້າໜ້າທີ່ທ່ານອື່ນ ກ່າວຕໍ່ວີໂອເອວ່າ "ພວກເຮົາບໍ່ຢາກເອົາການຊ່ວຍເຫລືອໃຫ້ແກ່ໃຜ ທີ່ໃຊ້ບໍ່ໄດ້ຜົນຫຍັງ ແລະບໍ່ຊ່ວຍໃນການຕໍ່ສູ້ຕ້ານການກໍ່ການຮ້າຍໄດ້ ” ອີງຕາມເອກະສານຕ່າງໆ ທີ່ອົງການຂ່າວຣຽວເຕີ້ສ (Reuters) ໄດ້ມາ ສະແດງໃຫ້ເຫັນ ວ່າກອງທັບໂຊມາເລຍບໍ່ສາມາດເອົາອາຫານ, ຈ່າຍ ຫລື ປະກອບເຄື່ອງຕ່າງໆໃຫ້ແກ່ ທະຫານຂອງຕົນໄດ້ຢ່າງຖືກຕ້ອງ ເຖິງແມ່ນວ່າຈະມີການຊ່ວຍເຫລືອຈາກສະຫະລັດ ໃນມູນຄ່າຫລາຍໆ ລ້ານໂດລາກໍຕາມ ອົງການຂ່າວຣຽວເຕີ້ສ (Reuters) ລາຍງານວ່າ ທີມງານຂອງສະຫະລັດ ແລະໂຊມາເລຍ ທີ່ຖືກສົ່ງໄປປະເມີນເບິ່ງສະພາບການຢູ່ໃນຄ້າຍທະຫານໂຊມາເລຍ 9 ແຫ່ງ ໃນລະຫວ່າງ ເດືອນພຶດສະພາ ຫາເດືອນມິຖຸນາປີນີ້ ໄດ້ພົບວ່າ ມີແຕ່ຄ້າຍທະຫານສອງແຫ່ງເທົ່ານັ້ນ ທີ່ສະແດງຫລັກຖານໃຫ້ເຫັນວ່າ ອາຫານທີ່ຊ່ວຍເຫລືອໄດ້ຖືກນໍາໄປເຖິງຄ້າຍ ແລະໄດ້ ເອົາໃຫ້ທະຫານກິນແທ້